CELEX: 52018DP0020
Language: hu
Date: 2018-02-06 00:00:00
Title: Az Európai Parlament 2018. február 6-i határozata a Steeve Briois mentelmi jogának felfüggesztésére irányuló kérelemről (2017/2221(IMM))

21.12.2018   
            
            
               HU
            
            
               Az Európai Unió Hivatalos Lapja
            
            
               C 463/70
            
         
      P8_TA(2018)0020
      Steeve Briois mentelmi jogának felfüggesztésére irányuló kérelem
      Az Európai Parlament 2018. február 6-i határozata a Steeve Briois mentelmi jogának felfüggesztésére irányuló kérelemről (2017/2221(IMM))
      (2018/C 463/14)
      
         Az Európai Parlament,
      
                  —
               
               
                  tekintettel a Francia Köztársaság igazságügyi minisztere által 2017. szeptember 25-én a Douai-i Fellebbviteli Bíróság főügyészének kérésére egy Briois úr ellen egy magánvádló által nyilvános rágalmazás („injures publiques envers un particulier”) miatt tett feljelentéssel összefüggésben eljuttatott és 2017. október 2-én a plenáris ülésen bejelentett, a Steeve Briois mentelmi jogának felfüggesztésére irányuló kérelemre,
               
            
                  —
               
               
                  tekintettel a Douai-i Regionális Bíróság főügyészének 2017. december 12-i levelében szereplő kiegészítő információkra,
               
            
                  —
               
               
                  miután eljárási szabályzata 9. cikke (6) bekezdésének megfelelően meghallgatta Steeve Briois-t,
               
            
                  —
               
               
                  tekintettel az Európai Unió kiváltságairól és mentességeiről szóló, 7. jegyzőkönyv 8. és 9. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,
               
            
                  —
               
               
                  tekintettel az Európai Unió Bírósága által 1964. május 12-én, 1986. július 10-én, 2008. október 15-én és 21-én, 2010. március 19-én, 2011. szeptember 6-án és 2013. január 17-én hozott ítéletekre (1),
               
            
                  —
               
               
                  tekintettel a Francia Köztársaság alkotmányának 26. cikkére,
               
            
                  —
               
               
                  tekintettel eljárási szabályzata 5. cikkének (2) bekezdésére, 6. cikkének (1) bekezdésére és 9. cikkére,
               
            
                  —
               
               
                  tekintettel a Jogi Bizottság jelentésére (A8-0011/2018),
               
            
                  A.
               
               
                  mivel a Douai-i Fellebbviteli Bíróság főügyésze egy, a Douai-i Regionális Bíróságon folyó eljárással összefüggésben kérte Steeve Briois európai parlamenti képviselő parlamenti mentelmi jogának felfüggesztését; mivel ezt a kérelmet a Francia Köztársaság igazságügyi minisztere továbbította a Parlamentnek;
               
            
                  B.
               
               
                  mivel a Briois úr mentelmi jogának felfüggesztésére irányuló kérelem egy olyan állítólagosan becsületsértő megjegyzések révén elkövetett nyilvános rágalmazás (az 1881. július 29-i törvény 29. cikkének második bekezdése, 33. cikkének második bekezdése és 23. cikke) miatt indított jogi eljáráshoz kapcsolódik, amelyeket az internethasználók egy Briois úr által 2015. december 23-án a Facebookon közzétett szövegre reagálva írtak, és amelyeket Briois úr nem távolított el azonnal; mivel a Jogi Bizottság kérésére a Douai-i Regionális Bíróság főügyésze megállapította, hogy a szóban forgó kommentek 2017. november 21-én még bizonyosan elérhetőek voltak az interneten;
               
            
                  C.
               
               
                  mivel a 7. jegyzőkönyv 8. cikke értelmében feladataik ellátása során kifejtett véleményük vagy leadott szavazatuk miatt az Európai Parlament tagjai ellen nem folytatható vizsgálat, nem vehetők őrizetbe, és nem vonhatók bírósági eljárás alá;
               
            
                  D.
               
               
                  mivel a 7. jegyzőkönyv 9. cikke szerint az Európai Parlament ülésszakainak ideje alatt az Európai Parlament tagjai saját államuk területén a parlamentjük tagjaira vonatkozó mentességeket élvezik;
               
            
                  E.
               
               
                  mivel a Francia Köztársaság alkotmányának 26. cikke többek között kimondja, hogy egyetlen parlamenti képviselőt sem lehet a Parlament engedélye nélkül bűncselekmény miatt letartóztatni és bármely egyéb, szabadságelvonással vagy a szabadság korlátozásával járó intézkedés alá vonni;
               
            
                  F.
               
               
                  mivel a 7. jegyzőkönyv 8. és 9. cikke kölcsönösen kizárják egymást (2);
               
            
                  G.
               
               
                  mivel a Steeve Briois elleni vád, valamint a mentelmi joga felfüggesztésére irányuló ezt követő kérelem nem európai parlamenti képviselőként kifejtett véleményével vagy leadott szavazatával áll kapcsolatba, hanem azzal, hogy állítólagosan elmulasztott eltávolítani hivatalos Facebook-oldaláról néhány harmadik felek általi posztolt olyan kommentet, amelyeket a célzott személy sértőnek talált;
               
            
                  H.
               
               
                  mivel emiatt a 7. jegyzőkönyv 8. cikke által biztosított mentelmi jog nem alkalmazandó, és az ügy kizárólag ugyanezen jegyzőkönyv 9. cikkének hatálya alá tartozik;
               
            
                  I.
               
               
                  mivel nincs nyilvánvaló bizonyíték a fumus persecutionis fennállására, azaz arra, hogy komoly és megalapozott gyanú állna fenn arra vonatkozóan, hogy az ügyet az érintett képviselőnek való politikai kár okozása szándékával vitték volna bíróság elé;
               
            
               
                  1.
               
               
                  úgy határoz, hogy felfüggeszti Steeve Briois mentelmi jogát;
               
            
               
                  2.
               
               
                  utasítja elnökét, hogy haladéktalanul továbbítsa ezt a határozatot és az illetékes bizottság jelentését a Francia Köztársaság igazságügyi miniszterének és Steeve Briois-nak.
               
            
         (1)  A Bíróság 1964. május 12-i ítélete, Wagner kontra Fohrmann és Krier, 101/63, ECLI:EU:C:1964:28; a Bíróság 1986. július 10-i ítélete, Wybot kontra Faure és társai, 149/85, ECLI:EU:C:1986:310; a Törvényszék 2008. október 15-i ítélete, Mote kontra Európai Parlament, T-345/05, ECLI:EU:T:2008:440; a Bíróság 2008. október 21-i ítélete, Marra kontra De Gregorio és Clemente, C-200/07 és C-201/07, ECLI:EU:C:2008:579; a Törvényszék 2010. március 19-i ítélete, Gollnisch kontra Európai Parlament, T-42/06, ECLI:EU:T:2010:102; a Bíróság 2011. szeptember 6-i ítélete, Patriciello, C 163/10, ECLI: EU:C:2011:543; a Törvényszék 2013. január 17-i ítélete, Gollnisch kontra Parlament, T-346/11 és T-347/11, ECLI:EU:T:2013:23.
      
         (2)  C-200/07. és C-201/07. sz. egyesített ügyek, Marra, lásd fent, 45. pont.